«Տեսա` երեխան հարևանի տնակի դուռն է թակում, դուռը բացող չկար: Տան կողքով վազելով պտտվեցի` և հասա Աննային: Լացելով ու գոռալով ասում էր՝ պապաս, տունը վառվեց: Մտածեցի, որ հայրը վառվող տնակի ներսում է: Պատուհանից նայեցի, հայրը չկար տանը: Ամբողջ տնակը ծխի մեջ կորած էր: Աննային գրկեցի, վազելով գնացի հարևան Նառայենց տուն, ասեցի՝ հրդեհ է, շտապ զանգի հրշեջ ավտոմեքենան գա: Հինգ րոպեում բոլոր հարևանները հավաքվեցին, ամենքը մի կողմից ջուր էին լցնում տնակի վրա»,-պատմեց հարեւանը՝ Զարուհի Եղիշյանը: